Raedienaehtjie

Raedienaehtjie eller Rádienáhttje (sørsamisk for «den rådende far») er betegnelsen på den høyeste guddom i samisk religion. Han representerer urfaderen og allfaderen. Han er himmelens hud og hersker over kosmos, og til hans ære reiste man hvert år en offerpåle som symboliserte verdens-pillaren. Denne gikk fra jorden og opp til polarstjernen og holdt oppe himmelvelvingen.

Hans kone var Radien-akka. Med henne fikk han sønnen Radien-pardne, som fikk kraft av sin far til å skape alt nytt liv på jorden.

Ifølge samisk tro var det høyguden Raedienaehtjie som skapte menneskenes sjel, mens den høyeste av mødregudinnene, Máttaráhkká ga legeme til de nye menneskene. Hun ga menneskebarnet videre til sin datter, fødselsgudinnen Sáráhkká, som plasserte fosteret i morslivet, og beskyttet kvinnene under svangerskapet.

Referanser

Litteratur
Håkan Rydving: The Saami Drums and the Religious Encounter in the 17th and 18th Centuries, 
Siv Rasmussen: The Protracted Reformation in Nortern Norway. Introductory studies, Orkana Akademisk, ISBN 978-82-8104-241-4

Samisk religion